Lav et referat af nedenstående tekst:

Tekst:
På med vindjakken og læg handskerne klar på kommoden. For selvom vi kun lige har sagt farvel til sommermånederne, begynder efterårsvejret nemlig at røre på sig i denne uge. Det begynder dog ganske fint mandag og tirsdag, men midt på ugen dykker temperaturen, og vinden blæser helt op til kulingstyrke for at ruske i træer og buske. - Det bliver et par pæne dage først på ugen med mest tørvejr og solskin og temperaturer over tyve grader flere steder, før vi skal have et par efterårsdage, fortæller vagthavende meteorolog Klaus Larsen fra DMI. - Det, som man tit forbinder med efterårsvejr, det er, at temperaturen falder, at det bliver mere blæsende. Det får vi en forsmag på onsdag og torsdag, tilføjer han. Her vil det blive frisk vind til kuling med temperaturer ikke meget over de 15-18 grader, lyder prognosen. - Det bliver kort sagt mere efterårsagtigt end det, som vi har været vant til på det sidste, siger Klaus Larsen. Vejrudsigten for kommende uge giver dog også grund til optimisme: I weekenden lysner det nemlig igen. - Varmen kommer tilbage med temperaturer over 20 grader, og der bliver også mindre vind, siger det vagthavende meteorolog hos DMI

Referat:
Efteråret begyndte officielt i lørdags. Og det kan man i den kommende tid se på vejret.